**Maakondlike arenduskeskuste korraldatud vabakonna tunnustamisüritusel tunnustatud ühingute ja inimeste nimekiri, aastal 2019.**

# Harjumaa

* aasta vabaühendus **MTÜ Perekeskus Männikäbi** (Raasiku vald),
* aasta sädeinimene **Tiiu Mägi** (Lääne-Harju vald),
* aasta ettevõte **Raasiku Õlletehase Kaubandus OÜ** (Raasiku vald),
* aasta panustaja **MTÜ Paldiski Ettevõtjate Liit** (Lääne-Harju vald),
* tuleviku tegija **OÜ Kiigesellid** (Raasiku vald),
* parimaks Leader koostööprojekt Kestlik ettevõtlus maal (**MTÜ Arenduskoda**),
* parimaks Leader elukeskkonna projektiks **Kehra jaamahoone rekonstrueerimise II etapp**. Kehra ühistranspordi teeninduskeskuse ja Vabadussõja murdelahingute muuseumi rajamine (Anija vald)
* parimaks Leader ettevõtlusprojektiks **OÜ Murueit villakoja arendus** (Kose vald) ja **Neeme külapoe taaskäivitamine** (Jõelähtme vald)
* aasta tegu 2019 on **Soomusrong nr 7 Wabadus** (Viimsi vald).

Harjumaa Tervisenõukogu poolt tunnistati:

* aasta tervisetegijateks **Jürgen Lepp** (Lääne-Harju vald),
* Harjumaa terviseteoks **vanemahariduse koolitussari „Lapsevanema kool“** Viimsi eralasteaias Väike Päike (Viimsi vald).

Harjumaa Turvalisuse nõukogu poolt tunnistati:

* parimaks siseturvalisusse panustavaks organisatsiooniks **Lootuse küla** (Saue vald)

Kodukant Harjumaa poolt valiti:

* projektivabaks ettevõtmiseks „Meie tubli tegu“ **MTÜ Pikavere mõis** poolt teostatud projekt “Pikavere mõisa väliköök” (Raasiku vald)

# Hiiumaa

* Kategoorias „Parim kodanikuühendus" - **Hiiumaa Kergejõustikuklubi Hiiker**
* Kategoorias „Koosmeelekandja" - **MTÜ Matkaklubi Muku**
* Kategoorias „Pärandikandja" - **MTÜ Hiiumaa Käsitööselts** ja **Nele Eller**
* Kategoorias „Uuenduslik algatus/võimas tegu" - **Hiiumaa Saatkond**
* Kategoorias „Parim vabatahtlik" – **Eda Tärk**
* Kategoorias „Hooliv kodanik" – **Harda Roosna**
* Kategoorias „Kodanikuühiskonna toetaja" - **Sportland Eesti AS**

# Ida-Virumaa

* Ida-Viru Aasta Kodanikuühendus 2019 on **MTÜ Tantsu ja spordiklubi T.W.I.S.T. Crew**
* Ida-Viru Aasta Parim KOP Rakendaja 2019 on **MTÜ Loomingulise Arengu Ja Vaba Aja Veetmise Keskus Gagarin**
* Ida-Viru Aasta Eurorahade Rakendaja 2019 on **MTÜ Kahula Küla Selts**
* Ida-Viru Aasta Tegusaim Kodanik 2019 on **Anne Nurgamaa**.
* 2019 aasta eripreemia väljapaistva tegevuse eest Ida-Virumaal "Teeme Ära" talgute juhtimise ning EV100 piirkondlike tegevuste koordineerimise eest Ida-Virumaal – **Krista Pedak**.

# Jõgevamaa

* Parima kodanikuühenduse tunnustuse sai **MTÜ Avinurme Suveteater**, kes lisaks sel aastal saadud mitmetele teatrialastele preemiatele on olnud alati abivalmis koostööpartner kohalikele seltsidele ja paljudele Peipsi äärsetele kogukonnasündmustele oma näitlejatega värskust ja vaimukust juurde toonud.
* Parima projekti viis ellu **Jõgevamaa Kodukandi Ühendus** koostöös **MTÜ Rural Urban Artiga**. „Jõgevamaa kogukondade tänavakunstifestival 2019" raames said Mustvee, Jõgeva ja Põltsamaa valdade hoonetele kokku 11 seinamaalingut erinevate Eesti ja välismaa kunstnike poolt.
* Tunnustuse „Ettevõtlik vabaühendus 2019“ pälvisid kaks vabaühendust – **Mittetulundusühing Avinurme Sotsiaal- ja Turvakeskus** pikaajalise sotsiaalhoolekandeteenuste osutamise eest Peipsi piirkonnas **ja Käsitöökoda KULDNE ÕLG**, kes hoiab au sees Laiusele tuntust toonud õlgehistööd, õpetab seda käsitööliiki edasi nii lastele kui täiskasvanutele ja majandab Laiuse Õletuba.
* Kategooria „Väärt algatus“ - **Margus Raska** sai tunnustuse Siimusti ujumiskoha kordategemise eest ja **Arvo Kaselo**, **Ell Maansoo, Eve Kõrts** ja **Kaide Tammel** – raamatu „Seisis küla keset raba, nagu seitsme luku taga… Umbusi" koostamise ja väljaandmise eest.
* Jõgevamaa Kodukandi Ühendus andis selle aasta Sädeinimese tunnustuse H**annes Soosaarele**, kes on aastaid Peipsi piirkonna elu edendanud nii eraisiku, MTÜ, OÜ kui kohaliku omavalituse tasandil.

# Järvamaa

* Kogukonda toetav ettevõte - **Viking Window**
* Hea algatus 2019 – **Türi OTT**
* Aasta parim mittetulundusühing – **MTÜ Türi Kogukonna Selts (Türi KONN)**
* Aasta vabatahtliku eripreemia – **Malle Pau**
* Aasta tublim vabatahtlik – **Allan Palmiste**
* Aasta sädeinimene 2019 - **Maarja Brause**

# Läänemaa

* Läänemaa parim kodanikuühendus on **MTÜ Lääne-Eesti Vabatahtlik Reservpäästerühm**. Mittetulundusühingul Lääne-Eesti Vabatahtlik Reservpäästerühm on 79 liiget. Kõik tublid liikmed panustavad oma aega ja oskusi õnnetusjuhtumite ja kriisiolukordade lahendamise abistamiseks. Lisaks muudele tegevustele on välja arenenud kaks selgelt eristuvat rühma – koerarühm ja mererühm. Tehakse palju ennetustööd, viiakse läbi palju koolitusi. Nad teevad ära väga palju ja seda kõike oma igapäeva töö, pere ja kohustuste kõrvalt.
* Läänemaa aasta kodanikuühenduste projekt või tegu on **Osmussaare tuletorni avamine külastajatele**. Osmussaare tuletorn ehitati ümber päästeameti nõuetele vastavaks ja avati külastajatele. Osmussaare tuletorn avati sel aastal esimest korda ajaloos külastajatele. Selle initsiaatoriks ja elluviijaks oli saarevaht Rita Koppel. Osmussaar on Läänemaa turismipärl, mida sel aastal külastas ligikaudu 4000 turisti.
* Läänemaa parim kodanikuühiskonna toetaja:
	+ **EELK Martna Püha Martini kogudus.** Kirikust on saanud tänases ühiskonnas väga tõsiseltvõetav kodanikuühiskonna toetaja. Seda just märkimisväärselt alates sellest ajast, kui koguduse õpetajaks tuli Küllike Valk. Tema ning koguduse eestvedamisel on Martnas toimunud head muutused laste- ning noorsootöös. Nad on kõikjal nõu ja jõuga abiks.
	+ **Maire Vilbas.** Maire Vilbas on koostööaldis teiste ühenduste, ettevõtjate ja omavalitsusega ning on tuntud ja hea mainega kohalike elanike seas. Ta on vastutulelik, abivalmis ning alati avatud uutele ideedele. Kuigi see suure südamega inimene ei ole ise eriti tihti püünel, on kindlasti püünel tema teod, tema toetus, tema algatused.
* Läänemaa sädeinimene 2019 on **Malle Hokkonen**. Malle on õpetaja, kes lisaks oma põhitööle lööb aktiivselt kaasa kogukonna üritustes ja tegemistest. Teda jätkub lastele laulusalme õpetama ja vormsilasi fotodele jäädvustama. Valla ajalehe jaoks on Malle alati valmis nupukesi kokku panema. Viimase aja suurimaks ettevõtmiseks on kõigi vormsilaste jäädvustamine. Malle on alati ettevõtlik, lõbus ja tore kaaslane.
* Läänemaa sädemete säde 2019 on **Hilja Tamm**. Hilja Tamm on staažikas Ridala raamatukogu töötaja. Hilja on oma tegemistes väga laia haardega, väga tegus ja alati särav sealse kogukonna hing. Just tema abiga saab teoks palju üritusi Haapsalu maapiirkonnas. Oma nakatava energiaga tõmbab ta kaasa ka kõige unisema ja mitte viitsivama tegelase.
* Läänemaa aasta algatus/sündmus/koostöö noorsootöös:
	+ **Vormsi noortetuba.** Selle aasta kevadest on avatud Vormsi rahvamajas noortetuba. Noortetuba on väga edukalt tööle läinud ja seda külastavad nii saare lapsed ja noored kui ka saare külalised. Tatjana Sääs on Vormsil noortetöö eestvedaja ja noortetoa tööle saamine on olnud kindlalt saare noorsootöö suur sündmus. Lapsed ja noored on noortetoa aktiivselt kasutusse võtnud.
	+ **Noorte omaalgatus**. Noorte omaalgatuse raames sündis hea koostöö ja uue kuue sai Wiedemanni noortekeskuse piljardiruum. Haapsalu Linnavalitsus toetas ruumi remondiga aga ka noored ise andsid märkimisväärse panuse, et piljardiruum korda saada. Piljardiruumis saab suur hulk noori koos käia ning ühiselt aega veeta. Projekti õnnestumine on hea näide kõikidele noortele, et kui neil on julgust oma ideed arendada ning selle nimel tegutseda, muutub see unistus reaalseks.

# Lääne-Virumaa

* Maakonna sädeinimene – **Piret Laidroo**.
* Maakonna sädeorganisatsioon – **Rakvere Vabakooli Selts**.

# Põlvamaa

* Aasta kodanikuühendus – **MTÜ Linte Tegusad**
* Aasta vabatahtlik – **Ene Lellep**
* Põlvamaa Sädeinimene – **Marge Trumsi**
* Aasta kodanikualgatus – Eesti Külade XIII Maapäev Põlvamaal, **MTÜ Põlvamaa Liikumine Kodukant**

# Pärnumaa

* Pärnumaa vabakonna silmapaistvaim tegu on Vändras toimunud **perepäev “Kaitseinglid”**
* Aasta vabatahtlike laureaatid on **Annika Urbel**, **Lilia Urb** ja **Karoliine Aus**
* Pärnumaa Aasta MTÜ on **Pärnu Kahe Silla klubi**
* Aasta üllataja on **MTÜ Tunne**
* Aasta mittetulundusühenduste tegevuse toetaja on Lääneranna vallas Kõmsil tegutsev **AS K.Met.**
* Eriauhinnad: “Pärnumaa vabakonna aastate tegu” pälvis Tihemetsa Motoklubi president ja Lauri motokeskuse arendaja **Väino Lensment** ning “Metsatarga” eriauhinnaga pärjati Tori sotsiaalmaja loodustundide läbiviijat **Aadi Saaret**.

# Raplamaa

Raplamaa Aasta Tegu 2019: kõigi tublide tegude hulgast otsustas sel aastal komisjon pärjata võitjatiitliga kahte tegu: **MTÜ Ettevõtlikud Naised Raplamaal** korraldatud Naiste Ööde Filmifestival (NÖFF) ning **maadlusklubi Hammerlock** eestvedamisel Kehtnas avatud maadlusmaja.

# Saaremaa

KENA KODANIKUÜHENDUS - **MTÜ Kõrkvere Selts**

Antud selts on loodud 2012 aastal ja seltsi kuuluvad ümberkaudsete külade elanikud. Selts korraldab kogukonnale mitmeid traditsioonilisi üritusi – jaaniõhtu, jõulupidu, kogukonna inimeste sünnipäevad ja muid rahvakalendris olevaid tähtpäevi. Omavahenditest on remonditud köök. Uue köögimööbli soetamiseks on korraldatud supipäevi. Selts ei looda, et alati nende projekte rahastatakse, vaid võtab oma kogukonnaga alati midagi ette.

KENA MÕTE - **MTÜ Saare KEK Muuseum**

Ringtee 15 hoone tunnistati arhitektuurimälestiseks 2005.a. Veel 2017 aasta alguses taotles toonane hoone omanik muinsuskaitseametilt mälestiseks olemise lõpetamist ning soovis hoonet lammutada, nimetades seda avariiohtlikuks.

2017.a. lõpus aga sai maja uue omaniku. Ja juba 2018.aasta mais avati esmakordselt uksed Visit Saaremaa avalikul koosolekul, kus esines ettekandega Kunstiakadeemia rektor Mart Kalm, nimetades uue omaniku ettevõtmist pööraseks, kuid tänuväärseks ning avaldas vaimustust Kuressaare arhitektuuriajaloo ühe silmapaistvama objekti päästmise üle.

Antud hoone endine peahoone on täna avatud muuseumina ning ürituste toimumise kohana.

KENA ALGATUS - **MTÜ Wabariigi Purjelaevaühing**

Ühing käivitas Kuressaare, Suure Katla ümbruse ja üldse Saaremaa merendustraditsioonide ellu äratamise kava, tuues Kuressaarde elama Eesti ainsa säilinud ajaloolise purjelaeva, mille kaudu viidi kiirelt ellu mitmeid projekte. Samuti on rakendatud projekte just noorsoo- ja haridustegevuses, luues talvisel ajal koolivaheaja käsitöötubasid. Projektide teema laieneb pidevalt ja ideekavasid arenduseks jagub mitmeteks aastateks. Rakendatud on hooaja jooksul palju kultuuriüritusi ja kontserte.

KENA TEGU - **Angela Nairis**

Sel aastal toimus Saaremaa Toidufestivali raames küla seltsidele KÜLLA,KÜLLA….

Eesmärgiks oli kutsuda küla seltsid ja külamajad endale külalisi kutsuma, näitama oma maja, rääkima oma tegemistest ja pakkuda sööke rupskidest, tuua välja sahvritest huvitavaid hoidiseid jne. Kõik osalejad ja külastajad jäid väga rahule ja kõik juba ootavad järgmise aasta toidufestivali. See on uudne, toetab ja tutvustab kodanikuühiskonda ning eelkõige just maal tegutsevaid küla seltse. Selline ettevõtmine ei suju , kui sellel ei ole kindlat eestvedajat.

KENA KOOSTÖÖ - **MTÜ Saaremaa Merekultuuri Selts**

Ühing, kes võttis südameasjaks admiral Bellinghauseni loo, vastava mälestusmärgi ja Saaremaaga seotuse laialdase tutvustamise ja tulemusliku koostöö Antarktika 200 ekspeditsiooniga. Kogu tegevus on pälvinud laia meediakajastust viimase aasta jooksul, mis on toonud positiivset tähelepanu Saaremaale. Käimas on kampaania Bellinghauseni mälestusmärgi rajamiseks, samuti erinevad rahakogumis aktsioonid. Tänu koostööle Antarktika 200 meeskonnaga on teema pidevalt pildis vähemalt kuni 2020 aasta suveni.

# Tartumaa

* Ilma projektita sündinud tegu 2019 – **MTÜ Kirepi Kogukond ja Juhhuu, ehhee, ohhoo märgid Tartu-Valga maanteel**
* **K**odanikuühenduse tegevuse toetaja 2019 – **Luunja Vallavalitsus**
* **T**artumaa aasta vabakondlane 2019 – **Kaire Vahejõe**
* **T**artumaa mittetulundusühendus 2019 – **Mittetulundusühing Tartu Maheaed**

# Valgamaa

* **Puka Kogukond** - eluterved eestvedajad,
* **Rasmus Onkel** ja **KOTUS võrgustik** - võrgu(s)tatud piirkond,
* **Otepää Motoklubi** - mürinal läbi elu,
* Sooru küla (**MTÜ Sooru Arendus**) - väärt kodupaik 2019.

Viljandimaa

* Aasta tegu - **Viljandi Rotary** klubi, kes vedas eest Viljandi trikiraja ehitust
* Rahva lemmik – **Urissaare Kantri** korraldamine.

# Võrumaa

* Võru maakonna tegusaim kodanik 2019 on **Lilian Freiberg**. Lilian on MTÜ Kaikamäe üks eestvedajatest ja Kaika seltsimaja hing. Tegutseb lammaste aretamisega tegelevas MTÜs Maavillane ja Karula Hoiu ühingus ning on pärandkultuuri spetsialist.
* Internetis läbi viidud rahvahääletusel kogus enim toetust **Evelyn Tõniste**. Evelyn on südame ja teoga Antsla ja Urvaste kodanikuaktiivsust toetanud juba õige mitu aastat. Ta on Meistrite Päeva ja võrgustiku üks eestvedajatest, panustab oma teadmistega mitmesse MTÜsse ka vabatahtlikuna.
* Sel aastal otsustas komisjon välja anda ka eri tunnustuste kogukonna turvalisuse eestvedajale, **Ruuta Ruttas-Küttimile**, kes on oma kodkülas eest vedanud arengukava ja kriisiplaani koostamist, viinud läbi esmaabikoolitusi, soetanud külale elektrigeneraatori, tulekustutid ja tervisenäitajate mõõtmise seadmed.
* Võru maakonna silmapaistvaim ühing 2019 on **Saagu Parem MTÜ**. Saagu Parem on kogukonnakeskus Võru linnas, kus tegutseb heategevuspoodi, korraldatakse heategevuslikku jõulupidu lastele ja toimetatakse igapäevaselt aktiivselt sotsiaalvaldkonna teemadega.
* Võru maakonna kodanikuühiskonna toetaja 2019 on **Antsla Tarbijate Ühistu**. Tarbijate ühistu on läbi aastate toetanud just noortega seotud kodanikuühendusi ja tegemisi: andnud noortekeskusele ruumid, toetanud meenetega noorte spordivõistlusi, rattamaratoni, laulu- ja tantsupeo tänuüritust, linna jõulukuusel tulede süütamist.